cyanic-selkie/wikianc huggingface dataset:
Aveiro
É sede dun concello con 199,58 km² de área, subdividido en 10 freguesías e conta con 78 450 habitantes segundo o censo de 2011 ; dos cales 37 120 son homes e 41 330 son mulleres. O municipio limita polo norte co concello de Murtosa, ao nordeste co de Albergaria-a-Velha, ao leste con Águeda, ao sur con Oliveira do Bairro, ao sueste con Vagos e con Ílhavo, e cunha faixa relativamente estreita de litoral no Océano Atlántico, polo Oeste.
Bougnang Vorachit
Boungnang Vorachith, nado en Savannakhet, Laos, o 15 de agosto de 1937, é o presidente de Laos dende o 20 de abril de 2016. Anteriormente foi primeiro ministro dende marzo de 2001, e vicepresidente dende 2006, cando Bouasone Bouphavanh asumiu o posto de primeiro ministro.
Batalla de Pedroso
Antecedentes
O conde Nuno, mesmo baixo a vasalaxe de García, mostrou aspiracións independentes e probablemente decidise utilizar a división do reino para conseguir a independencia. García non podía permitir isto, a situación política non era favorable ao rei galego, os irmáns maiores de García Sancho II de Castela e Afonso VI de León inmediatamente despois da morte do seu pai iniciaron unha guerra pola redistribución das posesións e en 1067 Sancho capturou ao seu irmán unindo nas súas mans os tronos de Castela e León. García, non sen razón, cría que agora o seu irmán maior tentaría tomar posesión das súas terras, nesta situación necesitaba o apoio de toda a nobreza galega, e o conde Nuno non llo ía prestar.
Data
"Era 1109 (era hispánica): O 18 de xaneiro, os portucalenses libraron unha batalla contra o rei García, fillo do rei Fernando e nesa guerra foron dirixidos polo conde Nuno Mendes. Morreu alí e todo o seu pobo fuxiu. O rei logrou unha vitoria sobre eles nun lugar chamado Pertalini, (hoxe Pedroso), entre Braga e o río Cávado."Durante moito tempo creuse que a batalla tivo lugar o 18 de xaneiro de 1071, foi esta data a que lle deu a famosa Chronica Gothorum Pseudoisidoriana, con todo, a última investigación realizada polo doutor Avelino de Xesús da Costa deu luz a doazón ao mosteiro de Barbudo, Vila Verde realizada polo conde Nuno Mendes e a súa muller o 17 de febreiro de 1071. Isto puido ser quizais un día antes da batalla que tería ocorrido en febreiro ou tamén puido ser que xa morrera e a doazón foi feita polos seus herdeiros para evitar, en balde, que o rei García lles confiscase os bens.
Unión do Povo Galego
Refundación
En 1971 a expulsión de Xosé Torres e os seus seguidores, que se uniron ao Movemento Comunista, deixou a organización case sen militantes en Ferrol e Santiago. Vigo converteuse no principal núcleo dunha organización que nese momento non superaba os 50 militantes, reforzando a súa primacía cando Galicia Socialista, na cal estaba Camilo Nogueira, se integrou na UPG. A partir de 1971 aumentan os intentos de espallar a organización no medio rural, Ramón Muñiz membro do comité central será clave nesta estratexia que dará orixe máis adiante ás Comisións Labregas (CC.LL.).
Xoán VII, papa
Xoán VII, nado en Rossano en 650 e finado en Roma o 18 de outubro de 707, foi o Papa nº 86 da Igrexa católica de 705 a 707.
Durante o seu pontificado, Xustiniano II recuperou o trono, iniciando un segundo período como emperador bizantino, no que logrou que Xoán VII recoñecese os decretos do Concilio Quinisexto que o papa Serxio I se negara a recoñecer no seu día.
Lesión cerebral
En xeral, cando falamos de dano cerebral referímonos a unha afectación pronunciada producida por un traumatismo, mentres que cando falamos de neurotoxicidade referímonos normalmente a unha afectación neuronal inducida quimicamente.
Lepidopsetta mochigarei
Características
Trátase dun peixe mariño, demersal, de até 40 cm de lonxitude, que vive en augas temperadas do Pacífico noroeste, entre os 57 e os 536 m de profundidade, desde a península de Corea até o sur do mar de Okhotsk.
Universidade de Deusto
Historia
En 2018, tras chegar a un acordo de colaboración co centro educativo Egibide, a Universidade de Deusto inaugurou a súa sede de Gasteiz, situada no edificio do Instituto Arriaga da cidade.
Edificios representativos
miniatura|Edificio central da Universidade de Deusto, onde se imparten os estudos de Dereito O Campus de Bilbao componse de varios edificios, entre eles:
Mahatma Gandhi
Nado e criado no seo dunha familia hindú da costa de Gujarat, Gandhi formouse en dereito no Inner Amorne de Londres, e foi proclamado avogado aos 22 anos, en xuño de 1891. Tras dous anos de incerteza na India, onde non puido iniciar unha práctica xurídica exitosa, trasladouse a Suráfrica en 1893 para representar a un comerciante indio nun xuízo. Viviu en Suráfrica durante 21 anos. Foi aquí onde Gandhi formou unha familia e empregou por primeira vez a resistencia non violenta nunha campaña polos dereitos civís. En 1915, con 45 anos, regresou á India e pronto se puxo a organizar a campesiños, agricultores e traballadores urbanos para protestar contra os excesivos impostos sobre a terra e a discriminación.
O 2 de outubro, aniversario do nacemento de Gandhi, conmemórase o Gandhi Jayanti, festa nacional na India, e en todo o mundo como o Día Internacional da Non Violencia. Gandhi é comunmente, aínda que non formalmente, considerado o Pai da Nación na India e chamabano comunmente Bapu (Gujarati: termo cariñoso para pai, papa  ).
Gandhi foi un influente defensor do Satyagraha (principio da non agresión, forma non violenta de protesta) como un medio de revolución. Gandhi axudou a liberar a India do goberno británico, inspirando a outros pobos coloniais a traballar polas súas propias independencias e en última análise para o desmantelamento do Imperio Británico e a súa substitución pola Comunidade Británica (Commonwealth). O principio do satyagraha, frecuentemente traducido como "o camiño da verdade" ou "a busca da verdade", tamén inspirou xeracións de activistas democráticos e antirracistas, incluíndo Martin Luther King e Nelson Mandela. Frecuentemente Gandhi afirmaba a simplicidade dos seus valores, derivados da crenza tradicional hindú: verdade (satya) e non violencia (ahimsa).
Xuventude
miniatura|upright|Gandhi (dereita) co seu irmán maior Laxmidas en 1886 Aos 9 anos, Gandhi entrou na escola local de Rajkot, preto da súa casa. Alí estudou os rudimentos da aritmética, da historia, da lingua gujarati e da xeografía. Aos 11 anos trasladouse ao instituto de Rajkot, Alfred High School. Era un estudante normal, gañou algúns premios, pero era un estudante tímido e atinado, sen interese polos xogos; os seus únicos compañeiros eran os libros e as clases escolares.
Estudante de dereito
Demostrou un gran interese polo benestar das comunidades portuarias empobrecidas de Londres. En 1889 estalou en Londres unha amarga disputa comercial, na que os estibadores se declararon en folga para esixir mellores salarios e condicións, e á que se sumaron mariñeiros, construtores navais, obreiros e outros traballadores en solidariedade. Os folguistas triunfaron, en parte grazas á mediación do cardeal Manning, o que levou a Gandhi e a un amigo indio a visitalo e agradecerlle a súa labor.
Ivan Klasnić
Selección nacional
Foi escollido para disputar a Eurocopa de Fútbol 2004 que se celebrou en Portugal, mais o adestrador non lle concedeu nin un só minuto. Croacia non pasaría da primeira fase, e as críticas arreciaron sobre o seleccionador por deixar apartado a Klasnić.
Despois desta competición, e coa entrada de Zlatko Kranjcar na dirección da escuadra nacional, por fin fíxose cun posto no once inicial nas clasificatorias para o Mundial de 2006. A pesar de ter un rendemento aceptable criticouse moito por parte dos medios de comunicación o feito de que parece render moito máis xogando para o Werder que coa selección. Estas críticas seguen a día de hoxe.
Mahatma Gandhi
Principios
Tamén estaba contra o sistema convencional de educación en escolas, preferindo crer que os cativos aprenderían máis con seus pais e coa sociedade. En Suráfrica, Gandhi e outros homes máis vellos formaron un grupo de profesores que lles ensinaba directa e libremente aos meniños.
Acocho
Normas do xogo
O xogo presenta moitas variantes como é habitual nos xogos populares. A modo de exemplo descríbese unha:
Francisco Bermejo Martínez
Labor docente e investigadora
Desde 1944 a 1948 foi profesor axudante na Facultade de Farmacia compostelá, e despois, por oposición, gañou a praza de profesor adxunto de Química analítica da Facultade de Ciencias da USC e, finalmente, en 1951, a de catedrático de dita disciplina da Universidade de Oviedo, de onde pasou por concurso de traslado á de Santiago, onde exerceu a docencia desde o curso 1951-1952 até a súa xubilación.
O seu labor como ecoloxista
Neste sentido cómpre resaltar que en 1974 foi un dos membros fundadores da Asociación para a Defensa Ecolóxica de Galiza (ADEGA), formando parte da súa primeira xunta directiva.
Ácido nucleico bloqueado
Utilidade da tecnoloxía dos ácidos nucleicos bloqueados
Algunhas das utilidades da súa utilización son:
Aplicacións da tecnoloxía de ácidos nucleicos bloqueados
Existen outras aplicaciones terapéuticas ou diagnósticas que se encontran actualmente en desenvolvemento.
El Miliciano Gallego
El Miliciano Gallego foi unha publicación periódica editada en Madrid promovida por Santiago Álvarez, voceiro do Batallón de Milicias Gallegas.
Gara
Traxectoria
Acabada a instrución do caso Egin, a Audiencia Nacional rebaixou a acusación de colaboración con banda armada, o que facía inxustificado o peche. Para entón, Orain S.A. xa entrara en bancarrota, e o oco de Egin fora cuberto polo diario Gara.
Nacemento de Gara
O 9 de xaneiro de 1999, como adianto do novo diario, difundiuse un "número cero". Este expuña as razóns para crear o novo periódico, así como os principais elementos da súa liña, tanto informativa como editorial.
Pacto de San Sebastián
alt=Retrato de Niceto Alcalá-Zamora|miniatura|Retrato de Niceto Alcalá-Zamora.
Guanidina
Cando a guanidina se protona, como ocorre a pHs fisiolóxicos, orixina o catión guanidinio [CH6N3]+.
Derivados da guanidina
miniatura|dereita|150px|Estrutura xeral das guanidinas. As guanidinas son un grupo de substancias orgánicas cun grupo funcional común que teñen unha estrutura xeral do tipo (R1R2N)(R3R4N)C=N-R5. O enlace central dentro deste grupo corresponde a unha imina; os outros son aminais. Exemplos de guanidinas son o triazabiciclodeceno e a saxitoxina.
Máquinas asíncronas
Principio de funcionamento
Se outra máquina arrastra o rotor até unha velocidad superior a ne a máquina comezaría a funcionar como un xerador producindo enerxía eléctrica. O uso fundamental da máquina asíncrona é como motor, aplicación na que é predominante e vai desprazando aos outros tipos de motores eléctricos pola súa robustez e simplicidade construtiva.
Cabalo de mar
Especies
O Rexistro Mundial de Especies Mariñas (WoRMS en inglés), acepta 54 especies no xénero, estando catalogadas a maioría pola Unión Internacional para a Conservación da Natureza:
Spud Webb
Carreira
Foi elixido na cuarta ronda do draft de 1985 polos Detroit Pistons. As súas primeiras seis temporadas na NBA xogou nos Atlanta Hawks pero, estatisticamente falando, os seus mellores anos foron os que pasou nos Sacramento Kings de 1992 a 1995, período durante o cal foi titular, e a onde chegou traspasado a cambio de Travis Mays. Despois xogou unha temporada repartida entre os Hawks e os Minnesota Timberwolves antes de acabar a súa carreira no Orlando Magic, onde se retirou do baloncesto en 1998. Ao longo das súas 12 temporadas, tivo unha media de 9,9 puntos por partido.
Webb vive en Dallas, onde aparece nunha cadea de televisión local nos previos e resumos posteriores dos partidos dos Dallas Mavericks.
Concurso de mates do All-Star Weekend da NBA
Webb, o participante máis baixo da historia do concurso de mates da NBA, foi o vencedor na edición de 1986. Conseguiu sorprender ao vixente campión e favorito, o seu compañeiro de equipo nos Atlanta Hawks Dominique Wilkins, que se impuxera o ano anterior a Michael Jordan nun duelo histórico.
Écurie Maarsbergen
Resultados Completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida. ‡ indican que participou na carreira cun coche de F2.
Tony Snell
Traxectoria profesional
O 20 de novembro de 2020, Snell e Khyri Thomas foron traspasados ós Atlanta Hawks a cambio de Dewayne Dedmon.
José Novo García
José Novo García, nado en Ferrol e finado na Coruña o 18 de outubro de 1898, foi un xurista e escritor galego, emigrante a Cuba.
Obra (selección)
miniatura|Por Galicia, cuartillas y apuntes, Biblioteca Gallega, 1896.
Vida persoal
Casou con Irene Arana.
El Socialista Gallego
El Socialista Gallego foi unha publicación periódica editada en Barcelona durante a Guerra Civil española.
Artemis Corona
Artemis Corona é un grande accidente xeolóxico circular da superficie do planeta Venus e que está nas coordenadas 35° S 135° E.
Plaça de la Vila de Gràcia
Características
A praza tivo catro nomes oficiais: Orient, Constitució, Rius i Taulet e o actual. Tamén ten tres nomes populares: "del Campanar", "de la Vila" e "d'Orient". Tamén é coñecida como "la plaça del rellotge".
Gregorio II, papa
Foi elixido Papa o 19 de maio de 715. Restableceu o mosteiro de Montecasino. Convocou en 729 un concilio contra os iconoclastas. Enviou a San Bonifacio a predicar o cristianismo a Alemaña e aceptou o goberno de Roma que lle ofreceu o pobo no 726, sublevado contra a dominación do Imperio de Oriente. A Igrexa adícalle o día 2 de febreiro.
Historia do mundo actual
Tales etiquetas historiográficas son tamén utilizadas para periodizar o segmento máis actual da Idade Contemporánea, cuxa determinación non suscitou un acordo xeneralizado entre os historiadores do período: poden referirse ao mundo posterior á caída do muro de Berlín (1989) e á desaparición do bloque comunista ligado á Unión Soviética, ou ao posterior aos atentados do 11-S, aínda que na súa orixe se acuñou (por historiadores franceses como Pierre Chaunu ou Jean-Pierre Azéma, ) para designar o mundo posterior á segunda guerra mundial (1945). Para as historias nacionais, como por exemplo a de España, tamén se utilizan distintas datas: 1939 (final da Guerra Civil Española) ou 1975 (morte de Francisco Franco).
Montijo, Portugal
Parroquias de Montijo
As freguesías do Montijo son as seguintes:
Ceruloplasmina
Rangos de referencia
miniatura|esquerda|450px|[[Rangos de referencia para análises de sangue nos que se compara o contido sanguíneo de ceruloplasmina (en gris) con outros constituíntes.]]
UDFj-39546284
miniatura|Imaxe do telescopio espacial Hubble. A galaxia é o pequeno punto vermello do centro da imaxe.
Soprano
Clasificación
Dentro da voz de soprano atópanse numerosos rexistros:
Lovada, O Lago, Maside
Lovada é un lugar da parroquia do Lago no concello ourensán de Maside na comarca do Carballiño. Tiña 29 habitantes no ano 2012 segundo datos do INE e do IGE, dos cales 14 eran homes e 15 mulleres.
O Vilar, Meangos, Abegondo
O Vilar é un lugar da parroquia de Meangos no concello coruñés de Abegondo na comarca da Coruña. Tiña 37 habitantes no ano 2016 segundo datos do Instituto Nacional de Estadística, dos cales 17 eran homes e 20 mulleres.
Hockey Club Monza
O Hockey Club Monza foi un equipo de hóckey a patíns da cidade de Monza, Lombardía (Italia).
Jim Ward
Despois pasaría a formar parte de At the Drive-In como guitarrista e corista, tocando tamén o piano e os teclados nalgunhas cancións, e sendo a voz principal no tema "Hourglass", no seu álbum In/Casino/Out.
Urxa
Descrición
Rodado e estreado en 1989, é considerado xunto con Sempre Xonxa e Continental un dos primeiros filmes de ficción da historia do cinema de Galicia.
O filme divídese en tres capítulos que narran tres momentos da vida dunha muller (Urxa):
John Ray
Botánica
En 1670, publicou Catalogus plantarum Angliæ et insularum adjacentium, primeira obra sobre a flora inglesa. Este traballo foi o resultado de numerosas actividades de recollida de plantas por todo o país. Algunhas das especies cultivábaas no seu xardín de Cambridge.
Ornitoloxía
Ambos viaxaran xuntos por Europa. En Holanda, observaron as colonias de garzas e corvos mariños.
Paul Banks
Paul Julian Banks, nado o 3 de maio de 1978 en Clacton-on-Sea, Essex, Inglaterra, é o cantante, letrista e guitarrista da banda de Nova York Interpol. Banks uniuse á banda en 1998 cando se atopou con Daniel Kessler, ao cal coñecera nun intercambio de estudos en París.
Fame (novela)
Características
A historia corresponde a un relato en primeira persoa, onde o personaxe ficticio Widel-Jarlsberg narra a miseria na cal se atopa mergullado debido á carencia dun traballo estábel, sumado á difícil situación que se vive na cidade de Cristiania (hoxe coñecida como Oslo).
Estrutura primaria das proteínas
Estrutura primaria dos polipéptidos
Os aminoácidos que forman as proteínas teñen cadeas laterais con diferentes propiedades químicas. Poden ser hidrófobas, polares sen carga, con carga negativa (cadeas laterais ácidas), ou con carga positiva (cadeas laterais básicas). Ademais as cadeas laterais poden ser máis ou menos voluminosas, o que pode crear impedimentos estéricos á hora de formar as estruturas superiores á primaria. Por tanto, o tipo, cantidade e posición dos aminoácidos, é dicir, a súa estrutura primaria, determina en grande medida as estruturas secundaria e terciaria que poderá adoptar ese péptido. Porén, o pregamento das proteínas é tan complexo, que inflúen tamén outros factores, e coñecer a súa secuencia de aminoácidos non abonda para predicir a súa forma ou a estrutura precisa dun tramo da proteína.
Modificacións proteolíticas da estrutura primaria
Ademais das modificacións postraducionais que xa se mencionaron, a modificación máis importante da estrutura primaria é o corte ou "clivaxe" da cadea peptídica, realizado por proteases. As proteínas son a miúdo sintetizadas en forma dun precursor inactivo; normalmente, teñen un segmento N-terminal ou C-terminal que bloquea o sitio activo da proteína, inhibindo a súa función. A proteína actívase cando é cortada e se lle elimina ese segmento.
Historia da estrutura primaria das proteínas
A proposta de que as proteínas eran cadeas liñais de α-aminoácidos fixérona case simultaneament dous científicos en 1902, na 74ª reunión da Sociedade de Científicos e Médicos Alemáns, en Karlsbad. Franz Hofmeister fixo a proposta pola mañá, baseándose nas súas observacións da reacción de biuret nas proteínas. Poucas horas despois fíxoa Emil Fischer, que acumulara gran cantidade de datos que apoiaban o modelo de péptidos enlazados. Completou o modelo en 1882 o químico francés E. Grimaux, que estableceu que as proteínas contiñan enlaces amida (enlaces peptídicos).
Thermoplasmatales
Thermoplasmatales é unha orde de arqueas da clase Thermoplasmata. Todas son acidófilas, crecen optimamente a pH por debaixo de 2. O xénero Picrophilus é actualmente o máis acidófilo coñecido e pode vivir a un pH de só 0,06. Moitos destes organismos non teñen parede celular, aínda que Picrophilus si a ten. A maioría dos seus membros son termófilos.
Guanosín monofosfato cíclico
Síntese
O encima guanilato ciclase, cataliza a síntese do GMPc. Este encima converte o GTP en GMPc creando a unión entre o fosfato e o OH en posición 3' da ribosa do nucleótido. A guanilato ciclase de membrana é activada por hormonas peptídicas como o factor natriurético atrial (vasodilatador segregado polo miocardio). A guanilato ciclase soluble celular actívase normalmente polo óxido nítrico.
Polvoreira de Mougá
Descrición
En 2007 Lloyd's Register Quality Assurance Limited (LRQA) certificou a xestión ambiental da Armada Española na Polvoreira de Mougá, segundo ISO 14001.
Antón Tovar
Traxectoria
Debido a época na que desenvolve a súa obra pódese considerar un autor da "Promoción de enlace"
Allariz
Goberno e política
O concello de Allariz estrutúrase en diferentes concellerías: de cultura e normalización lingüística, de servizos municipais: deportes, mocidade, transportes e alumeado público; de medio ambiente; de benestar social e participación cidadá, de promoción económica, turismo e comercio e policía local; e de obras. O concello celebra plenos ordinarios cada mes, aínda que con frecuencia celébranse plenos extraordinarios, co fin de debater temas e problemas que afectan ao concello.
Historia
O seu papel propiamente histórico comeza no século XI, ao se converter no berce da monarquía galaico-leonesa. No propio século XI Afonso VI de León mandou erguer o castelo e as murallas, ao seu pé medrou o primeiro casarío. Entre os anos 1132 e 1140 foi fundamental nas guerras contra a expansión secesionista do reino de Portugal, polas que o sur de Galicia non foi absorbido por Portugal. miniatura|300px|[[Foro do bo burgo de Castro Caldelas, privilexio dado polo rei Afonso VIII. Primeiro documento real en lingua galega. Allariz, 1228.]] No século XII Afonso VII concédelle á Vila o famoso foro que a converteu en poboación de reguengo. Todo indica que o castelo de Allariz foi sempre residencia das familias reais e lugar de educación dos príncipes e dos infantes. O período chamado "Século de Galiza", no que esta se cubriu de igrexas, mosteiros, castelos e prósperas poboacións e no que as artes e as letras chegaron a construír unha civilización propia, foi consecuencia da irradiación do poder real aquí asentado.
Monumentos
O Convento de Santa Clara e Museo de Arte Sacra foi fundado en 1268 pola raíña Violante, esposa de Afonso X o Sabio. O templo foi construído no século XIII pero a actual reconstrución é do XVIII a consecuencia dun incendio que sufriu o convento o 15 de xaneiro de 1757. Posúe o claustro barroco máis grande de España. Aquí residen monxas en estrita clausura polo que non é posible acceder máis que á igrexa e ao museo que contén dúas pezas de máximo interese: a "Virxe abrideira", relacionada cos modelos composteláns do s. XIII e a "Cruz de cristal de rocha". Nas súas proximidades atópase a Igrexa de San Bieito, patrón da cidade.
Festas e feiras
miniatura|Festa do Boi en Allariz|200px
Estevo, papa electo
Controversia co numeral dos papas Estevo
O primeiro papa en levar o nome Estevo despois de converter en costume engadir o numeral foi chamado Estevo IX durante a súa vida e asinou todos os seus documentos como Stephanus Papa Nonus ("Papa Estevo IX").
Cáucaso
Á parte dos mencionados países, existen estoutras nacións non independentes:
Peter Ilisch
Traxectoria
Peter Ilisch estudou Folclore, Historia e Ciencias Auxilares da Historia (con especialidade en Numismática) na Universidade de Münster, onde se graduou en 1971 e obtivo o seu título de Magister Artium, cunha tese sobre a historia agraria máis antiga da súa localidade natal, Billerbeck. Logo da súa graduación tivo unha estadía de investigación no Museo Estatal de Westfalia e en 1974 acadou o doutoramento, cunha tese dirixida por Peter Berghaus acerca do achado de moedas e a circulación do diñeiro en Westfalia na Idade Media e en época moderna.
Europa Occidental
A diferenza que se fai de Europa occidental fronte a Europa oriental (ou mesmo central), é máis por motivos culturais e históricos que propiamente xeográficos (como acontece con outras rexións).
Actualmente os lindes de Europa occidental tenden a diluirse trala incorporación á OTAN de vellos países comunistas e a ampliación da Unión Europea. De feito, xa están na órbita occidental Grecia, Turquía, Malta, Chipre, países bálticos, Hungría, Polonia, Rep. Checa, Eslovaquia e Eslovenia. Todos eles con excelentes relacións cos Estados Unidos e o Canadá e intricados lazos económicos e políticos cos veciños do oeste aínda que moitos non teñen tanto en común como os países históricos da Europa occidental.
Lynx issiodorensis
Características
Cunha área de dispersión moi ampla, Lynx issiodorensis presentaba unha morfoloxía próxima á dos felinos tendo as características dos linces: unha cola curta e a dentición de 28 dentes.
Distrito do Porto
Na actual división principal do país, o distrito intégrase na Rexión Norte, espallándose os seus municipios polas subrexións do Grande Porto, Ave e Tâmega.
Pirámide
A pirámide pode ser:
Algodonales
Algodonales é un municipio español da provincia de Cádiz, Andalucía. No ano 2007 tiña 5.726 habitantes. A súa extensión superficial é de 135 km² e atópase situado a 118 quilómetros da capital de provincia, Cádiz.
A economía actual aséntase fundamentalmente na agricultura e no turismo rural e de aventura. É un destino coñecido para os practicantes de deportes de voo libre. Son famosos os seus artesáns fabricantes de guitarras. Tamén ten un reputado aceite de oliva.
Steve Biko
Programa da Comunidade Negra
Un ano máis tarde, en 1969, Biko foi expulsado da Universidade. Entón fundou e traballou no "Programa da Comunidade Negra", en Durban, "para o desenvolvemento político e socioeconómico dos irmáns da comunidade negra de Suráfrica e estimular, desa forma as accións positivas para a auto-emancipación do inhumano soxuzgamiento do apartheid" (3).
Estes actos de violencia estatal só aumentaron a loita emancipatoria de Biko. Continuou traballando na sucursal da Comunidade Negra da Cidade do Rei Guillerme, e comezou a estudar dereito, por correspondencia. En decembro de 1975 as súas prohibicións aumentaron e ata se lle impediu traballar no programa comunal.
David Gallagher
David Lee Gallagher, nado en Nova York o 9 de febreiro de 1985, é un actor estadounidense. Comozou a súa carreira como modelo e actor infantil con só dous anos. É coñecido polo seu papel de Simon Camden na serie de televisión 7th Heaven, así como por interpretar a Mikey Ubriacco en Look Who's Talking Now, a Kevin Harper en Angels in the Endzone e a Richie Rich en Richie Rich's Christmas Wish. Gallagher tamén é coñecido por ser a voz de Riku na serie de videoxogos Kingdom Hearts.
N-550
A N-550 é unha estrada nacional que parte da Coruña e remata en Tui. A nomenclatura desta vía, así como do resto das estradas nacionais de España, estableceuse no cuarto plan xeral de estradas de 1939-41 (Plan Peña). Orixinariamente o seu percorrido era entre A Coruña e Vigo. Despois fíxose a variante desde Redondela até Tui, que quedou como trazado definitivo.
Discorre pola depresión meridiana e vertebra os principais núcleos de poboación de Galicia. O seu trazado correspóndese en parte coa Vía XIX do itinerario de Antonino, entre Tui e Iria Flavia, por onde discorre tamén a vía portuguesa do Camiño de Santiago. Na década de 1970 construíuse a autoestrada AP-9, que vai paralela a esta estrada.
Fitos
A N-550 construíuse a partir do Camiño e Plantío Real, construído a finais do século XVIII entre Pontevedra a Compostela, o cal á súa vez construíuse a partir da rede viaria romana e os camiños castrexos. No tramo entre Tui e Santiago de Compostela consérvanse seis leguarios, fitos situados cada legua. Foron instalados cando se construíu o camiño real. A obra foi promovida e financiada polo arcebispado, primeiro por Bartolomé de Raxoi e despois por Sebastián Malvar Pinto, baixo a dirección do arquitecto José Pérez Machado e o aparellador Melchor de Ricoy. Estes leguarios están realizados en granito e situados á beira esquerda en dirección norte, con forma troncopiramidal e asentados sobre pedestais de sección cuadrangular. Algúns deles na cara leste teñen gravado o número de leguas que distan até Santiago e A Coruña e na cara sur teñen un reloxo de sol, con ortomeridianos e numeración romana para as horas. De sur a norte, consérvanse leguarios no km 130 (O Marco, Figueirido, Vilaboa), km 114 (O Cunchido, Cerponzóns, Pontevedra), km 107 (A Gándara, Perdecanai, Barro), km 101 (Tivo, Santa María de Caldas de Reis, Caldas de Reis), 93 (O Cruceiro, Carracedo, Caldas de Reis) e km 87 (Ponte Valga, Valga).
Copa da Liga de Segunda División 1983
Primeira rolda
A diferenza da súa homóloga de Primeira División, na categoría de Segunda ningún equipo quedou exento de xogar esta eliminatoria. Así e todo, a eliminatoria que debía enfrontar ao Deportivo da Coruña e ao Palencia CF non chegaría a disputarse por imposibilidade dos palentinos de aliñar o mínimo de oito xogadores que viñeran xogando durante a tempada.
Txomin Iturbe
Traxectoria
Estudante nun colexio de freires, aprendiz na Unión Cerrajera, socio capitalista dunha empresa de fabricación de tubaxes e porteiro do equipo de fútbol Unión Deportiva Aretxabaleta e despois do equipo da súa cidade natal. Da súa época de futbolista tomou a expresión aurrera bolie ("adiante a pelota") coa que asinaba os seus escritos cando xa era dirixente de ETA, organización na cal entrou de mozo, polo que parece antes de realizar o servizo militar.
Galería de imaxes de Castelo, Taboada
Santa María de Castelo é unha parroquia do concello de Taboada na comarca de Chantada.
Mezzosoprano
miniatura|265px|Teclado de piano indicando a tesitura de mezzosoprano. A mezzosoprano é a voz intermedia entre a soprano e a contralto. O termo emprégase tamén como sinónimo para a persoa que canta con esa voz. A mezzosoprano presenta maior extensión na rexión media-grave. Ao igual que as demais voces adoita denominarse co termo italiano. Salientar que independentemente do termo, mezzosoprano pode ter grandes extensións e a tesitura é particular. Un bo exemplo é a lendaria María Malibrán que cantou papeis de soprano coloratura e de contralto, e acredítase que o seu rexistro abarcaba dende un Re2 ao Sol5. Esta denominación vén da lingua italiana mezzosoprano (medio soprano ou máis alto).
Leo Esaki
Investigacións científicas
Interesado na mecánica cuántica realizou investigacións ao redor do efecto túnel sobre os semicondutores e superconductores, explicando o efecto do díodo de Esaki polo cal estudou o paso de electróns a través dunha barreira sólida sen deixar ningún rastro, reagrupándose despois na súa formación inicial. Esta teoría ten aplicacións actuais en electrónica, medicina e astronáutica.
Vila Nova de Gaia
É sede dun municipio con 170,82 km² de área e 300.868 habitantes (2004), subdividido en 24 freguesías. O concello limita polo norte co municipio do Porto -sepáraos o Douro -, ao nordeste con Gondomar, polo sur con Santa Maria da Feira e Espinho e polo oeste ten litoral no Océano Atlántico. Non foi elevada á categoría de cidade ata o 28 de xuño de 1984.
Eduarda Feijoo de Mendoza
Traxectoria
Escritora do romanticismo, colaborou coa prensa madrileña na década de 1860 e publicou novela histórica. En 1881 recibiu unha axuda da Deputación provincial de Ourense de 500 pesetas para escribir o estudo histórico Los reyes suevos de Galicia. Nos derradeiros anos, quedou xorda e morreu atropelada por un coche na Glorieta de Bilbao, facendo esquina coa calle de Luchana, en Madrid.
Grupo Local
O futuro do Grupo Local
Polo que respecta ó futuro do Grupo Local, este podería quedar integrado no cúmulo de Virgo, aínda que recentes estudos amosan que a aceleración da velocidade de expansión do Universo impedirá que isto aconteza. Este cúmulo está situado no centro dun supercúmulo moito maior, o Supercúmulo de Virgo. Así pois, o noso grupo atópase no corazón do supercúmulo situado preto da rexión con maior influencia gravitatoria, á cal nos aproximamos.
Ben Nevis
A montaña é un popular destino turístico que atrae a unhas 100.000 persoas cada ano, das cales tres cuartos empregan o Pony Track dende Glen Nevis. Os cantís de 700m da cara norte están entre os máis altos do Reino Unido, e proporcionan escaladas de diferentes dificultades para escaladores e montañeiros.
Eleccións municipais en Forcarei
Estes foron os resultados das eleccións municipais no concello de Forcarei dende 1979.miniatura|dereita|[[Galería de imaxes de casas dos concellos de Galicia|Casa do concello de Forcarei]]
Composición das Corporacións
Corporacións democráticas en Forcarei desde a aprobación da Constitución de 1978.
Pantera (grupo musical)
Despois de numerosas discusións no seo da banda, Pantera disolveuse no 2003 e os seus integrantes tomaron camiños distintos. Mentres Anselmo seguiu co seu proxecto Down, que xa fundara durante a súa estancia en Pantera, os irmáns Abbott formaron o grupo Damageplan, que só editou un disco a causa do asasinato do guitarrista Dimebag Darrell.
Benaocaz
Demografía
Evolución da poboación desde 1900.
Pantera (grupo musical)
Cambio de estilo: thrash metal e groove metal (1990-2003)
A influencia de tres discos capitais dentro do desenvolvemento do thrash metal (Reign in Blood de Slayer, Master of Puppets de Metallica] e Peace Sells... but Who's Buying? de [[Megadeth]) marcarán a carreira da banda cara o citado estilo, no que non cadraba Glaze, polo que foi despedido. Phil Anselmo, proveniente de Nova Orleáns, foi a súa substitución como vocalista despois de probar algún tempo con outros cantantes como David Peacock ou Matt L'Amour. Porén o cambio de estilo non foi radical senón que foi a ós poucos e o primeiro álbum con Anselmo foi Power Metal (1988), no cal se atopa a canción Proud To Be Loud escrita polo guitarrista de Keel, Marc Ferrari. O estilo de dito traballo orientouse máis cara a unha mestura do hard rock dos anos 80 e o nacente thrash metal, engadindo ademais o estilo vocal de Anselmo, máis áspero e rudo que o de Glaze.
Vulgar Display of Power (1992-1994)
Ao pouco de editar o disco, Pantera colaborou co vocalista de Judas Priest, Rob Halford, para gravar o tema Light Comes Out of Black, que conformou a banda sonora da serie Buffy the Vampire Slayer. Para iso, Halford tomou a voz principal e Anselmo os coros. Despois desta pequena incursión no estudo de gravación, a banda mergúllase nunha xira polo Xapón primeiro e no Monsters Of Rock de Italia despois, no que compartiron escenario con estrelas do rock e heavy como Black Sabbath ou Iron Maiden.
Orbiting Frog Otolith
Características
A misión de OFO foi estudar a resposta dos otólitos en períodos prolongados de ingravidez. Para iso usáronse dúas ras da especie Rana Calestiana en cuxos nervios vestibulares se implantaron microelectrodos. As ras viaxaron a bordo dunha cápsula que entrou en órbita. Durante o voo rexistrouse a actividade vestibular, tanto durante os momentos de ingravidez como en momentos de gravedade artificial producida polo xiro da centrífuga que acollía ás ras dentro da cápsula.
Mary Edwards
Traxectoria
Edwards unha das 35 calculadoras humanas que calcularon a posición do sol, da lúa e dos planetas en horas diferentes do día para os almanaques náuticos anuais empregados na navegación marítima.
Co tempo, a súa reputación, coñecida pola fiabilidade e precisión significou que podía ter máis traballo. Continuou até a súa morte en 1815. A súa filla, Eliza (1779-1846), tamén traballou como calculadora, inicialmente axudando dende unha idade nova e independentemente após a morte da súa nai en 1815. Continuou a traballar para o Nautic Almanac até 1832, cando os traballos de cálculo foron centralizados en Londres.
Paulo I, papa
San Paulo I , nado en Roma cara ao 707 co nome de Paolo Orsini e finado o 28 de xuño de 767, foi un relixioso cristián, papa da Igrexa católica e irmán do tamén papa Estevo II.
Pagaba fianzas para presos e doaba diñeiro aos pobres. Bautizou a Xisela, irmá de Carlomagno e filla de Pipino o Breve.
Eugène Olivier
Eugène Olivier, nado en París o 17 de setembro de 1881 e finado na mesma cidade o 5 de maio de 1964, foi un médico, tirador de esgrima, heraldista e filatelista francés, gañador dunha medalla olímpica.
Tortilla Flat
Trama
Danny herda unha propiedade, e torna rapidamente o centro dos acontecementos en Tortilla Flat. Non sendo por natureza un bo empreendedor, o mesmo trata de dilapidar ese patrimonio xuntamente con seus compañeiros, sexa para matar a interminábel sede de viño ou para conseguir unha moza interesante. Ao longo do percorrido varias figuras pasan pola vida de Danny, sempre participando dos seus días de ocio e de confusións. Steinbeck utilizou unha boa dose de seu ton irónico aliado cun humor intelixente, dando vida a este libro e tornándoo un dos seus clásicos.
Eugène Olivier
Coleccionismo
Foi igualmente coleccionista de imaxes populares, autógrafos, bitolas de puros e outros papeis sen valor comercial, e foi presidente da Société du Vieux Papier de 1928 a 1962.
Manuel Cerdeira Lorenzo
Traxectoria
Concelleiro do Irixo e primeiro tenente de alcalde, foi presidente da Mancomunidade de Carballiño. Logo do falecemento do alcalde Manuel Penedo Paradela foi elixido alcalde do Irixo o 12 de agosto de 2019.
Toad the Wet Sprocket
Traxectoria
A súa primeira aparición foi en setembro de 1986, nun concurso de talentos, que non gañou. O primeiro álbum saíu en 1989, Bread & Circus co selo de Columbia Records, do que saíron os sinxelos "Way Away" e "One Little Girl".
África central
De cando en vez tamén son considerados centroafricanos Angola, Burundi, Camerún, Guinea Ecuatorial, Gabón, República do Congo, Ruanda, San Tomé e Príncipe e Zambia.
Bartonella bacilliformis
Microbioloxía
Para o illamento cómpren cultivos especiais que conteñan ágar soia complementario, proteases, peptonas, algúns aminoácidos especiais e sangue. As colonias crecen en agar sangue Columbia suplementado cun 10% de sangue desfibrinado bovino incubado a 19–25 °C durante dúas semanas.
Eco de Galicia
Eco de Galicia foi un semanario ilustrado bilingüe publicado na Habana entre 1917 e xuño de 1936.
Bornos
Historia
Os primeiros restos humanos son do paleolítico inferior ou medio (hai uns 30.000 anos). Existen tamén restos que demostran presenza ibera e romana. As ruínas de Carissa Aurelia permiten coñecer esta época. A cidade de Carissa foi primeiro municipio romano e posteriormente "Cives Romani", con dereito incluso a acuñar moeda propia, durante o mandato de Vespasiano.
Estricnina
Descrición
A estricnina é practicamente insolúbel en auga e pouco solúbel a disolventes orgánicos. Os estudos mostran que a DL50 oral en ratos varia entre 2,2 e 5,8 mg/kg en femias e entre 6,4 e 14 mg/kg en machos. A DL50 cutánea é de máis de 2.000 mg/kg. A fonte máis común desta substancia é a semente de árbores da especie Nux vomica, nativa de Sri Lanka, Australia e India. É unha das substancias mais amargas que existen, o seu sabor é perceptíbel en concentracións da orden de 1 ppm. O maior risco para saúde está na súa administración oral. A estricnina descomponse rapidamente no solo, sendo pouco probábel que contamine a auga pero pode ser inhalada en forma de po e é volátil a altas temperaturas. A súa absorción pola pel causa reaccións alérxicas.
Luciano Varela Castro
Traxectoria
Luciano Varela foi maxistrado da Audiencia Provincial de Pontevedra durante 23 anos, antes de acceder en 2007 ou Tribunal Supremo. Foi fundador da asociación Jueces para la Democracia e profesor de Dereito na USC. Creou a revista Xurídica Galega, e preparou, xunto a outros xuíces, a moitos alumnos de xudicatura, dos que 40 son agora xuíces e fiscais –entre eles dous dos seus fillos. Tamén foi autor do borrador da Lei do Tribunal do xurado popular, que tralo procedemento parlamentario procedente, foi publicada no BOE co nome oficial de Ley Orgánica 5/1995, de 22 de mayo, del Tribunal del Jurado.
Bexe, Seixo, Marín
Bexe é un lugar da parroquia de Seixo no concello pontevedrés de Marín, na comarca do Morrazo. Tiña 73 habitantes no ano 2011 segundo datos do Instituto Nacional de Estadística, dos cales 37 eran homes e 36 mulleres.
Shaukat Aziz
Shaukat Aziz, nado en Karachi o 6 de marzo de 1949, é un político paquistaní, primeiro ministro do seu país do 28 de agosto de 2004 ao 16 de novembro de 2007.
Gorgui Dieng
Traxectoria profesional
O 20 de marzo de 2014, nun partido contra os Houston Rockets, Dieng fixo 22 puntos e 21 rebotes, converténdose no primeiro rookie da historia dos Timberwolves en facer 20 puntos e 20 rebotes nun encontro.
O 29 de marzo de 2021, Dieng asinou cos San Antonio Spurs.
Montecelo, Seixo, Marín
Montecelo é un lugar da parroquia de Seixo no concello pontevedrés de Marín, na comarca do Morrazo. Tiña 212 habitantes no ano 2011 segundo datos do Instituto Nacional de Estadística, dos cales 108 eran homes e 104 mulleres.
Balcáns
Fronteiras
A fronteira norte da península Balcánica xeralmente se considera que está definida pola liña formada polos ríos Danubio, Sava e Kupa.
Os mares Adriático, Xónico, Exeo e Negro limítana polo oeste, suroeste, sueste e leste, respectivamente.
O lago das garzas azuis
O lago das garzas azuis é un libro de Alfonso Pexegueiro ilustrado por Xosé Freixanes. Publicado por vez primeira en maio de 1994, da man da Editorial Lumen (Barcelona) en castelán, Edicións Xerais publicouno por vez primeira en outubro de 2005.
Homofonía (música)
Na música, Homofonía (do grego, "homófonos", onde ομοιο = o mesmo e φωνή = sons) é unha textura musical onde dúas ou máis partes musicais móvense simultaneamente dende o punto de vista harmónico, e cuxa relación forma acordes.
Homofonía na música occidental
A homofonía apareceu como unha das texturas predominantes na música clásica no período barroco a comezos do século XVII, cando os compositores tomaban maiormente en conta a harmonía vertical para as súas creacións, o homofónico basso continuo converteuse nunha especialidade da época. Os arranxos corais para catro voces, soprano, alto, tenor e baixo foi dende entón moi común na música clásica do occidente. As primeiras aparicións da homofonía déronse na música sacra, substituíndo a polifonía e a monofonía como forma dominante, ademais de espallarse á música secular, onde permanece presente até os nosos días.
CH Txuri-Urdin
Historia
A mellor época do equipo vasco foi a década dos '90, cando conquistou 5 títulos de liga, 3 de copa e a única Copa de Euskadi, ademais dos 2 subcampionatos de liga e copa.
Felipe Criado Boado
Obra
Felipe Criado Boado é autor de 12 libros e 154 artigos científicos.
British Numismatic Society
Historia
Durante a segunda guerra mundial, a actividade da BNS sufriu un novo enlentecemento, aínda que mantivo a periodicidade e a calidade científica do Journal, grazas aos esforzos editoriais de Cuthbert Whitton, un experto nas emisións monetarias dos derradeiros membros da casa de Plantagenet.
Agustina de Aragón
Traxectoria
Agustina foi tomada prisioneira e liberada nun troco. Percorreu gran parte de España como animadora dos exércitos, onde a súa xesta se fixo moi coñecida. Participou en múltiples combates, incluído o asedio francés a Tarragona. A súa carreira militar concluíu na batalla de Vitoria, coas forzas do xeneral Morillo, que lle estendeu un certificado pola súa participación en devandito combate.
Solomon Hill
Traxectoria profesional
O 27 de xuño de 2013, Hill foi seleccionado na 23ª posición do Draft da NBA de 2013 polos Indiana Pacers. O 3 de xullo de 2013, asinou un contrato cos Pacers e uniuse ó equipo para xogar a Liga de Verán de 2013.
Antonio Ruíz de Padrón
Traxectoria
Naceu na illa de La Gomera, nas Canarias. Profesou como monxe franciscano en La Laguna, en Tenerife.
Maside, Maside, Maside
É a capitalo do concello, ao que dá nome.
David Barro López
DARDO
En 2006 lanzou DARDOmagazine, revista de arquitectura, deseño e arte contemporánea habitual de feiras como ARCO e pola que recibiu o Premio Nacional de Deseño Anuaria en 2016 e foi seleccionada para os International Graphic Design Awards en 2017. DARDO é tamén unha empresa de deseño homónima, así como unha editorial de ­arte contemporánea de ampla difusión en España, Brasil e Portugal.
Tomás Abeigón Pazos
Profesional
Gañou a praza de Bacteriólogo do Laboratorio municipal de Pontevedra en 1934. En maio de 1940 foi nomeado médico de beneficencia pola Xefatura Provincial de Sanidade en substitución de Manuel González, que pedira excedencia para opositar.
Política
En maio do 1936 acudiu como representante do Partido Agrario Español á reunión convocada polo Presidente da Deputación de Pontevedra, Maximiliano Pérez Prego, para tratar o plebiscito do Estatuto de Autonomía de Galicia de 1936. Alí manifestou a súa postura de non pronunciarse a favor da autonomía sen consultar antes co seu partido.
Estevo IV, papa
Traxectoria
Logo da coroación, e tras facer unha visita a Rávena, volveu a Roma, a finais de novembro do 816, onde morreu o 24 de xaneiro do 817.
Negrelle, Maside, Maside
Negrelle é un lugar da parroquia de Maside no concello ourensán de Maside na comarca do Carballiño. Tiña 27 habitantes no ano 2012 segundo datos do INE e do IGE, dos cales 13 eran homes e 14 mulleres.
Lauro Olmo Gallego
Traxectoria
É pai do arqueólogo Lauro Olmo Enciso e do médico Luis Olmo Enciso.
Nicolasa Añón
Nicolasa Añón Paz, nada en Boel (na parroquia de San Pedro de Outes, concello de Outes), o 28 de febreiro de 1810 e finada no mesmo lugar o 1 de novembro de 1887, foi unha campesiña e poeta galega. Foi a irmá máis vella do poeta e xornalista galego Francisco Añón Paz, precursor do rexurdimento cultural galego do século XIX.
Escudo do Reino de Galicia
Orixe anglonormanda
Para ilustrar as armas do rei de Galiza, o autor -que debía descoñecer a existencia previa do león- debeu botar man dunha práctica común que consistía en realizar unha sinxela ecuación fonética, neste caso Galyce (Galiza) e Calice (Cáliz) que se dá na lingua anglonormanda, asignándolle ao "rei de Galiza" as armas dun cáliz ou copón, con significado soamente heráldico e non relixioso. Baseados no Segar´s Roll, a partir de entón os diferentes armoriais europeos comezaron a asignar o cáliz como emblema do reino.
Pacifismo
O pacifismo moderno
Tamén foron importantes as protestas contra a guerra de Vietnam en Estados Unidos, e os movementos en favor do desarme nuclear durante a guerra fría.
Contexto actual
O lema universalmente adoptado foi Non á guerra.
Lepidopsetta bilineata
Alimentación
Aliméntase de moluscos, vermes poliquetos, crustáceos, ofiúras e pequenos peixes.
Reprodución
Ledopsetta bilineata alcanza a madureza reprodutiva entre os 4 e os 7 anos de idade. A desova prodúcese en inverno e principios da primavera. Os ovos son demersais e permanecen na superficie na que se depositan, A eclosión ocorre entre os 6 e os 25 días despois da posta.
Paderne de Allariz
Paderne de Allariz é un concello da provincia de Ourense, pertencente á comarca de Allariz - Maceda. En 2015 tiña 1.486 habitantes segundo o Padrón municipal (1.643 en 2003).
Historia
Até 1916 recibía simplemente o nome de Paderne, pero nese ano pasou a ser chamado Paderne de Allariz para distinguilo do concello de Paderne.
Gobernación
Nos países de lingua árabe emprégase para as muhafazah. Nos países árabes o termo gobernación úsase amplamente para describir unha unidade administrativa. Algunhas gobernacións combinan máis dun muhafazah; outros seguen os límites tradicionais herdados do sistema de vilaiatos do imperio Otomán.
Rubidio
Historia
O rubidio (do latín rubidus, louro) foi descuberto en 1861 por Robert Bunsen e Gustav Kirchhoff na lepidolita utilizando un espectroscopio -inventado un ano antes- ao detectar as dúas raias vermellas características do espectro de emisión deste elemento e que son a razón do seu nome. Son poucas as aplicacións industriais deste elemento que en 1920 empezou a usarse en células fotoeléctricas téndose empregado sobre todo en actividades de investigación e desenvolvemento, especialmente en aplicacións químicas e electrónicas.
Precaucións
O rubidio reacciona violentamente coa auga podendo provocar a inflamación do hidróxeno desprendido na reacción: